એક દિવસ મંગલસિંહ જંગલની મુલાકાતે નીકળ્યા. મંગલસિંહે પુસ્તકાલયની મુલાકાત લીધી, જોયું તો અમુક પ્રાણીઓ જ પુસ્તકાલયમાં વર્તમાનપત્રો, સામયિકો વાંચતા હતાં. આથી મંગલસિંહે ગ્રંથપાલ જિરાફભાઈને પૂછ્યું કે ' આમ કેમ ? ' ત્યારે જિરાફભાઈએ કહ્યું " જંગલમાં અમુક પ્રાણીઓ સિવાય બીજા કોઈને પણ વાંચતા-લખતાં આવડતું નથી !" જિરાફભાઈની આ વાત સાંભળી મંગલસિંહ હચમચી ગયા અને પ્રાણીઓની સભા બોલાવવાનું નક્કી કર્યું. મંગલપુરમાં ઢંઢેરો પીટાવી સભાસ્થળ અને સમયની જાહેરાત કરવામાં આવી. જંગલનાં પ્રાણીઓ વિચારમાં પડી ગયા કે કંઇક નવું કરવાનું હશે એટલે જ મંગલસિંહે સભા બોલાવી હશે !!